ai4bharat/Pralekha huggingface dataset:
|
ఆరోగ్య, కుటుంబ సంక్షేమ మంత్రిత్వ శాఖ
|
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు. సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది. టీకా డోసులు  పంపిణీ చేసినవి 1,93,53,58,865 అందుబాటులోని నిల్వలు 11,99,66,130 రాష్ట్రాలు, కేంద్ర పాలిత ప్రాంతాలకు ఇప్
12-14 ఏళ్ల వారికి 3.63 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 94,420
గత 24 గంటల్లో నమోదయిన కొత్త కేసులు 17,073
ప్రస్తుత రికవరీ రేటు 98.57%
వారపు పాజిటివిటీ రేటు 3.39%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 197.11 కోట్ల  డోసులను అధిగమించింది. 2,56,08,118 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.60 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,08,715
|
|
రెండో డోసు
|
|
1,00,61,938
|
|
ముందు జాగ్రత్త డోసు
|
|
56,33,153
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,23,127
|
|
రెండో డోసు
|
|
1,76,21,255
|
|
ముందు జాగ్రత్త డోసు
|
|
1,00,17,163
|
|
12-14 ఏళ్ల వారు
|
|
మొదటి డోసు
|
|
3,63,25,473
|
|
రెండో డోసు
|
|
2,26,05,533
|
|
15-18 ఏళ్ల వారు
|
|
మొదటి డోసు
|
|
6,03,10,898
|
|
రెండో డోసు
|
|
4,83,94,953
|
|
18-44 ఏళ్ల వారు
|
|
మొదటి డోసు
|
|
55,81,18,357
|
|
రెండో డోసు
|
|
50,02,44,468
|
|
ముందు జాగ్రత్త డోసు
|
|
25,77,906
|
|
45-59 ఏళ్ల వారు
|
|
మొదటి డోసు
|
|
20,34,25,151
|
|
రెండో డోసు
|
|
19,32,03,498
|
|
ముందు జాగ్రత్త డోసు
|
|
23,70,927
|
|
60 ఏళ్లు పైబడినవారు
|
|
మొదటి డోసు
|
|
12,72,35,709
|
|
రెండో డోసు
|
|
12,06,58,820
|
|
ముందు జాగ్రత్త డోసు
|
|
2,35,54,285
|
|
ముందు జాగ్రత్త డోసులు
|
|
4,41,53,434
|
|
మొత్తం డోసులు
|
|
1,97,11,91,329
దేశవ్యాప్త క్రియాశీల కేసుల సంఖ్య 94,420. మొత్తం పాజిటివ్ కేసుల్లో ఇది 0.22 శాతం.
భారతదేశ రికవరీ రేటు 98.57 శాతంగా ఉంది. గత 24 గంటల్లో 15,208 మంది రోగులు కోలుకున్నారు. దీంతో, కోలుకున్న రోగుల సంఖ్య  4,27,87,606 కి పెరిగింది.
గత 24 గంటల్లో 17,073 కొత్త కేసులు నమోదయ్యాయి.
గత 24 గంటల్లో మొత్తం 3,03,604 పరీక్షలు చేశారు. దేశవ్యాప్తంగా ఇప్పటివరకు 86.10 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 3.39 శాతంగా, రోజువారీ పాజిటివిటీ రేటు 5.62 శాతంగా నమోదయ్యాయి.
ప్రధాన మంత్రి కార్యాలయం
విమెన్స్ ఇండివిడ్యువల్ గోల్ఫ్ లో రజత పతకం సాధించిన అదితి అశోక్ కు ప్రధానమంత్రి ప్రశంసలు
ఆసియా క్రీడోత్సవాల్లో విమెన్స్ ఇండివిడ్యువల్ గోల్ఫ్ లో అదితి అశోక్ రజత పతకం సాధించడం పట్ల ప్రధానమంత్రి శ్రీ నరేంద్ర మోదీ హర్షం ప్రకటించారు.
ప్రధానమంత్రి ఈ మేరకు ఎక్స్ లో పోస్ట్ చేస్తూ
‘‘గోల్ఫ్ లో @aditigolf అద్భుత ప్రదర్శన చూపి భారతదేశానికి రజత పతకం తీసుకురావడం ఎంతో ఆనందం కలిగించింది. ఆమె సునిశిత దృష్టి, అంకిత భావం ప్రశంసనీయం. భవిష్యత్ క్రీడోత్సవాల్లో కూడా ఆమె ఇదే తరహా ప్రదర్శన ఇవ్వాలని ఆకాంక్షిస్తున్నాను’’ అన్నారు.
ఆరోగ్య, కుటుంబ సంక్షేమ మంత్రిత్వ శాఖ
కర్ణాటకలోని మైసూరు మరియు మహారాష్ట్రలోని చంద్రాపూర్లో సిజిహెచ్ఎస్ వెల్నెస్ కేంద్రాలను కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ సమక్షంలో కేంద్ర ఆరోగ్య మంత్రి డాక్టర్ మన్సుఖ్ మాండవియా ప్రారంభించారు.
"ప్రభుత్వ ఉద్యోగులు మరియు రిటైర్డ్ అధికారులకు నాణ్యమైన ఆరోగ్య సంరక్షణ సేవలు మరియు సంక్షేమాన్ని అందించడం మా ప్రభుత్వ బాధ్యత": డాక్టర్ మన్సుఖ్ మాండవియా
"కేంద్ర ప్రభుత్వ హెచ్ డబ్ల్యూ సి లను తెరవడమే కాకుండా మరిన్ని వైద్య కళాశాలల ద్వారా వైద్య నిపుణులు మరియు వారి శిక్షణను పెంచడం ద్వారా ' స్వల్పం నుంచి సంపూర్ణం' విధానాన్ని అనుసరిస్తోంది"
"సిజిహెచ్ఎస్ కేంద్రాలలో కొత్త ఆవిష్కరణలు మరియు ఆచరణతో పెన్షనర్లకు బలమైన కవరేజీని అందిస్తుంది ": డాక్టర్ భారతి ప్రవీణ్ పవార్
కేంద్ర ఆరోగ్య మరియు కుటుంబ సంక్షేమ శాఖ మంత్రి డాక్టర్ మన్సుఖ్ మాండవ్య, కర్ణాటకలోని మైసూరు మరియు మహారాష్ట్రలోని చంద్రపూర్లో సిజిహెచ్ఎస్ హెల్త్ అండ్ వెల్నెస్ సెంటర్లను  ఈరోజు కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ సమక్షంలో డిజిటల్గా ప్రారంభించారు.
ఈ కార్యక్రమంలో డాక్టర్ మాండవ్య హర్షం వ్యక్తం చేస్తూ కర్ణాటక, మహారాష్ట్ర ప్రజలకు మంచి వైద్య సదుపాయాలను అందించడంలో రెండు సీజీహెచ్ఎస్ హెచ్డబ్ల్యూసీలు కీలక పాత్ర పోషిస్తాయని అన్నారు. మైసూరు మరియు చంద్రాపూర్లో సిజిహెచ్ఎస్ హెల్త్ అండ్ వెల్నెస్ సెంటర్లను ప్రారంభించినందుకు లబ్ధిదారులను అభినందిస్తూ, " ప్రభుత్వ ఉద్యోగులు మరియు రిటైర్డ్ అధికారులకు నాణ్యమైన ఆరోగ్య సంరక్షణ సేవలు మరియు సంక్షేమాన్ని అందించడం మా ప్రభుత్వ బాధ్యత" అని పేర్కొన్నారు.
వైద్య సేవలను సులభంగా పొందేందుకు ఈ కేంద్రాలు దోహదపడతాయని కేంద్ర ఆరోగ్య మంత్రి తెలిపారు. 2014లో 25గా ఉన్న సీజీహెచ్ఎస్ కేంద్రాల సంఖ్య నేడు 77కి పెరిగిందని ఆయన వివరించారు.
"కేంద్ర ప్రభుత్వం హెచ్డబ్ల్యుసిలను తెరవడమే కాకుండా మరిన్ని వైద్య కళాశాలల ద్వారా వైద్య నిపుణులు మరియు వారి శిక్షణను పెంచడం ద్వారా 'స్వల్పం నుంచి సంపూర్ణం' విధానాన్ని అనుసరిస్తోంది" అని ఆయన అన్నారు. “దేశంలోని మారుమూల ప్రాంతాలకు చేరుకోవడానికి, టెలికన్సల్టేషన్లు మరియు ఏ బీ డీ ఎం వంటి నూతన డిజిటల్ ఆవిష్కరణలు జనౌషధి కేంద్రాలు స్థాపించబడ్డాయి మరియు ఆయుష్మాన్ భారత్ యోజన పథకం ప్రారంభించబడింది. "అందరికీ ఆరోగ్యం" ఉండేలా కేంద్ర ప్రభుత్వం అనేక సంస్కరణలు చేస్తోందని ఆయన చెప్పారు.
డాక్టర్ భారతి ప్రవీణ్ పవార్ మాట్లాడుతూ, "సిజిహెచ్ఎస్ కేంద్రాలలో కొత్త ఆవిష్కరణలు మరియు ఆచరణతో పింఛనుదారులకు బలమైన కవరేజీని ఇస్తుందని " అని అన్నారు. సిజిహెచ్ఎస్ కింద ఆరోగ్య సదుపాయాలను మెరుగుపరచడానికి ప్రభుత్వం అనేక చర్యలు తీసుకుందని ఆమె అన్నారు. “కేంద్ర ప్రభుత్వం దేశంలోని ప్రతి పౌరునికి సంక్షేమాన్ని అందించడానికి పి ఎం జే ఏ వై , పీ ఎం ఏ బీ హెచ్ ఐ ఎం , హెల్త్ అండ్ వెల్నెస్ సెంటర్ల వంటి కొన్ని ప్రతిష్టాత్మక కార్యక్రమాలను ప్రారంభించింది. ఈ హెచ్డబ్ల్యుసిలు ఈ రోజు కర్ణాటక సాంస్కృతిక రాజధాని మైసూరు మరియు బ్లాక్ గోల్డ్ సిటీ చంద్రాపూర్లో ప్రారంభించబడతాయని మేము ఆశిస్తున్నాము” అని ఆమె తెలిపారు.
మైసూరులోని కొత్త సిజిహెచ్ఎస్ కేంద్రం ఈ ప్రాంతంలో నివసిస్తున్న మరియు పదవీ విరమణ పొందిన కేంద్ర ప్రభుత్వ ఉద్యోగులకు మాత్రమే కాకుండా కూర్గ్, మాండ్య, చామరాజనగర్, హాసన్, శ్రీరంగ పట్టణ వంటి పొరుగు ప్రాంతాలకు నంజనగూడు వంటి సమీప ప్రాంతాల్లో కూడా ఆరోగ్య సంరక్షణ సేవలను అందిస్తుంది మరియు పెన్షనర్ల కష్టాలను తగ్గిస్తుంది.
శ్రీ రాజేష్ భూషణ్, కేంద్ర ఆరోగ్య కార్యదర్శి, శ్రీ అలోక్ సక్సేనా, అదనపు కార్యదర్శి మంత్రిత్వ శాఖలోని సీసీ, సీజీహెచ్ఎస్, ఇతర ఉన్నతాధికారులు ఈ కార్యక్రమంలో పాల్గొన్నారు.
ఆర్థిక మంత్రిత్వ శాఖ
కంట్రోలర్ జనరల్ ఆఫ్ అకౌంట్స్గా  బాధ్యతలు స్వీకరించిన శ్రీ ఎస్.ఎస్. దూబే
కంట్రోలర్ జనరల్ ఆఫ్ అకౌంట్స్గా  శ్రీ ఎస్.ఎస్. దూబే ఇవాళ బాధ్యతలు స్వీకరించారు. కేంద్ర ఆర్థిక మంత్రిత్వ శాఖ ఆధ్వర్యంలో 28వ కంట్రోలర్ జనరల్ ఆఫ్ అకౌంట్స్గా శ్రీ దూబే విధులు నిర్వర్తిస్తారు.
1989 బ్యాచ్కు చెందిన ఇండియన్ సివిల్ అకౌంట్స్ సర్వీస్  అధికారి శ్రీ దూబే. 06 మార్చి 2023 నుంచి అమలులోకి వచ్చేలా కంట్రోలర్ జనరల్ ఆఫ్ అకౌంట్స్గా నియమితులయ్యారు. సీజీఏగా బాధ్యతలు స్వీకరించడానికి ముందు పబ్లిక్ ఫైనాన్షియల్ మేనేజ్మెంట్ సిస్టమ్  అడిషనల్ కంట్రోలర్ జనరల్ ఆఫ్ అకౌంట్స్గా సేవలు అందించారు.
అంతకుముందు, కేంద్ర గృహ నిర్మాణ & పట్టణ వ్యవహారాల శాఖలో, పారిశ్రామిక విధానం &ప్రోత్సాహం విభాగంలో చీఫ్ కంట్రోలర్ ఆఫ్ అకౌంట్స్గా, పర్యావరణ & అటవీ మంత్రిత్వ శాఖ, విదేశీ వ్యవహారాల మంత్రిత్వ శాఖ, రెవెన్యూ విభాగం, సరఫరాల విభాగంలో కంట్రోలర్/డిప్యూటీ కంట్రోలర్ ఆఫ్ అకౌంట్స్గా, బడ్జెటింగ్, అకౌంటింగ్, చెల్లింపులు, అంతర్గత ఆడిట్ మొదలైనలో ఇన్ఛార్జ్గా శ్రీ దూబే బాధ్యతలు నిర్వహించారు. దేవస్లోని బ్యాంక్ నోట్ ప్రెస్లో ఫైనాన్షియల్ అడ్వైజర్ & చీఫ్ అకౌంట్స్ ఆఫీసర్గా కూడా పనిచేశాడు.
కేంద్ర ప్రభుత్వ డిప్యుటేషన్ మీద గృహ నిర్మాణ & పట్టణ వ్యవహారాల మంత్రిత్వ శాఖ, ఈశాన్య ప్రాంత అభివృద్ధి మంత్రిత్వ శాఖలో జాయింట్ సెక్రటరీ & ఆర్థిక సలహాదారుగా శ్రీ దూబే పని చేశారు. ఆహారం, వినియోగదారుల వ్యవహారాలు & ప్రజా పంపిణీ మంత్రిత్వ శాఖలో డిప్యూటీ సెక్రటరీ/డైరెక్టర్గా కూడా విధులు నిర్వర్తించారు. లక్ష్యిత ప్రజా పంపిణీ వ్యవస్థ , సీడబ్ల్యూసీని  పర్యవేక్షించారు.
ఇంజినీరింగ్ ప్రాజెక్ట్స్ ఇండియా లిమిటెడ్ వంటి వంటి ప్రభుత్వ రంగ సంస్థలు, ఎబీసీసీ, హుడ్కో, అనేక రాష్ట్రాల మెట్రో రైల్ కార్పొరేషన్ల బోర్డుల్లో శ్రీ దూబే భారత ప్రభుత్వ నామినీ డైరెక్టర్గా సేవలు అందించారు.
శ్రీ దూబేకు ఐక్యరాజ్యసమితిలో ఐదు సంవత్సరాల అంతర్జాతీయ అనుభవం కూడా ఉంది. ఐక్యరాజ్యసమితి ప్రపంచ ఆహార పథకం కోసం న్యూదిల్లీలో సేకరణలు & రవాణా అధిపతిగా సేవలు అందించారు.
కంట్రోలర్ జనరల్ ఆఫ్ అకౌంట్స్  అంటే అకౌంటింగ్ విషయాలపై కేంద్ర ప్రభుత్వానికి 'ముఖ్య సలహాదారు'. సాంకేతికంగా మంచి మేనేజ్మెంట్ అకౌంటింగ్ వ్యవస్థను స్థాపించడం, నిర్వహించడం, కేంద్ర ప్రభుత్వ ఖాతాల తయారీ & సమర్పణకు సీజీఏ బాధ్యత వహిస్తుంది. ఖజానా నియంత్రణ, కేంద్ర ప్రభుత్వం కోసం అంతర్గత ఆడిట్ల నిర్వహణను కూడా సీజీఏ చూసుకుంటుంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
యువ పారిశ్రామికవేత్త పురస్కారం-2020 కోసం నామినేషన్లకు ఆహ్వానం
దేశవ్యాప్తంగా ఉన్న వందలాది ఇంక్యుబేటర్లు, స్టార్టప్లకు ఆహ్వానం
కేంద్ర శాస్త్ర, సాంకేతిక విభాగానికి చెందిన స్వయంప్రతిపత్తి సంస్థ అయిన, గుర్గావ్లోని ఇండియన్ నేషనల్ అకాడమీ ఆఫ్ ఇంజినీరింగ్ , ఐఎన్ఈఏ యువ పారిశ్రామికవేత్త పురస్కారం-2020 కోసం నామినేషన్లను ఆహ్వానించింది. ఈ పురస్కారం కింద ఎంపిక చేసిన అభ్యర్థికి లేదా ముగ్గురు వ్యక్తులకు మించని బృందానికి ప్రశంసాపత్రం, 2 లక్షల నగదు బహుమతిని ఇస్తారు.
ఏడాదిలో ఇద్దరు అభ్యర్థులకు అందించే అవార్డును, యువ ఇంజినీర్లలో ఆవిష్కరణ శక్తిని, వ్యవస్థాపకతను ప్రోత్సహించడానికి, గుర్తించడానికి ఏర్పాటు చేశారు. పరిశ్రమలో గుర్తించిన, అమలు చేసిన ఇంజినీరింగ్ ఆవిష్కరణలు, కొత్త విధానాలకు అవార్డు ఎంపికలో ప్రాధాన్యత ఇస్తారు. జనవరి 1, 2020 నాటికి 45 ఏళ్లకు మించని భారతీయ పౌరులు ఈ పోటీలో పాల్గొనేందుకు అర్హులు.
ఆవిష్కరణలు, వ్యవస్థాపకతకు కలిపి అవార్డులకు ఎంపికలో ప్రాధాన్యం ఉంటుంది. విద్య/పరిశోధన సంస్థలు లేదా పరిశ్రమకు చెందిన యువ ఆవిష్కర్తల నూతన ఇంజినీరింగ్/సాంకేతిక ఆలోచనలు విజయవంతమైన అంకుర సంస్థలుగా మారితే, అలాంటి వారికి ప్రాధాన్యం ఇస్తారు.
ఐఎన్ఏఈ యువ పారిశ్రామికవేత్త పురస్కారం-2020కు నామినేషన్లు కోరుతూ, ఆ సంస్థ ఐఎన్ఏఈ సభ్యులకు లేఖను పంపింది. డీఎస్టీ మద్దతుతో నడుస్తున్న ఇంక్యుబేటర్లు, డీఎస్టీ మద్దతు ఉన్న "నేషనల్ సైన్స్ అండ్ టెక్నాలజీ ఎంటర్ప్రెన్యూర్షిప్ డెవలప్మెంట్ బోర్డ్"  ద్వారా పనిచేస్తున్న ఇంక్యుబేటర్లు, డీఎస్టీ మద్దతుతో పనిచేస్తున్న "సైన్స్ అండ్ టెక్నాలజీ ఎంటర్ప్రెన్యూర్షిప్ పార్క్" , బయోటెక్నాలజీ విభాగం  మద్దతు ఉన్న ఇంక్యుబేటర్లు, డిపార్ట్మెంట్ ఆఫ్ ఎలక్ట్రానిక్స్&ఇన్ఫర్మేషన్ టెక్నాలజీ  సాయంతో నడుస్తున్న ఇంక్యుబేటర్లు, ఎంఎస్ఎంఈల ద్వారా పనిచేస్తున్న ఇంక్యుబేటర్లు, మానవ వనరుల అభివృద్ధి మంత్రిత్వ శాఖ మద్దతు ఉన్న ఇంక్యుబేటర్లు వంటి, దేశవ్యాప్తంగా ఉన్న 372 ఇంక్యుబేషన్ సెంటర్లు, స్టార్టప్లకు లేఖలు అందాయి. వీటికితోడు, 29 ఐఐటీ రీసెర్చ్ పార్కులకు కూడా నామినేషన్లు కోరుతూ లేఖలు అందాయి.
ఐఎన్ఏఈ వెబ్సైట్లో నామినేషన్లను ప్రారంభించారు. నామినేషన్ల సమర్పణకు తుది గడువు జూన్ 30, 2020. ఆసక్తివున్న అభ్యర్థులు మరిన్ని వివరాల కోసం www.inae.infor వెబ్సైట్ను చూడవచ్చు.
(Visitor Counter : 146
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
రాష్ట్రాలు , కేంద్రపాలిత ప్రాంతాల సమిష్టి కృషి ద్వారా కోవిడ్ -19 నివారణ, నియంత్రణ, నిర్వహణ కోసం భారత ప్రభుత్వం అనేక చర్యలు తీసుకుంటోంది. వీటిని క్రమం తప్పకుండా ఉన్నత స్థాయిలో సమీక్షిస్తున్నారు.
(ప్రభుత్వ కార్యాలయాలు పనిచేయడానికి వీలుగా , కేంద్ర హోం మంత్రిత్వశాఖ 20 ఏప్రిల్ 2020 కోసం జారీచేసిన ఏకీకృత మార్గదర్శకాలకు అనుగుణంగా వైరస్ వ్యాప్తిని నిరోధించేందుకు తగిన ముందస్తు జాగ్రత్త చర్యలు తీసుకోవలసిందిగా కేంద్ర ఆరోగ్య కుటుంబ సంక్షేమ మంత్రిత్వశాఖ తమ శాఖ అధికారులు , ఉద్యోగులకు సూచించింది.
పునర్ వినియోగ లేదా గుడ్డ తో తయారు చేసిన ఫేస్ మాస్క్ తప్పని సరిగా ఉపయోగించాలి.
ఇన్ఫెక్షన్రహిత ప్రొటోకాల్స్ను కచ్చితంగా పాటించాలి.
తరచూ చేతులు సబ్బు లేదా నీటితో లేదా ఆల్కహాల్ ఆధారిత హ్యాండ్ రబ్తో, శానిటైజర్తో శుభ్రంగా కడుగుకోవాలి.
ఒకరికి ఒకరికి మధ్య తగినంత దూరం పాటించాలి.
ఐదుగురు అంతకంటే ఎక్కువ మంది గుమికూడకుండా చూడాలి.
కోవిడ్ -19 కేసులు రెట్టింపు అయ్యే రేటును గత ఏడు రోజుల పురోగతి ఆధారంగా కేసులను లెక్కించడం జరుగుతుంది. దీనిని బట్టి ఇండియా డబులింగ్ రేటు లాక్డౌన్ ముందరి వారం 3.4 ఉండగా , అది 2020 ఏప్రిల్ 19 నాటికి 7.5 కు మెరుగుపడింది. 18 రాష్ట్రాలు,19 ఏప్రిల్ నాటికి జాతీయ సగటుతోపోల్చినపుడు డబులింగ్ రేటును మెరుగుదల కనబరిచాయి.
డబులింగ్ రేటు : 20 రోజుల కంటే తక్కువ-
ఢిల్లీ- 8,5 రోజులు
కర్ణాటక- 9.2 రోజులు
తెలంగాణ- 9.4 రోజులు
ఆంధ్రప్రదేశ్- 10.6 రోజులు
జమ్మూ & కె  - 11.5 రోజులు
పంజాబ్- 13.1 రోజులు
ఛత్తీస్గఢ్- 13.3 రోజులు
తమిళనాడు- 14 రోజులు
బీహార్- 16.4 రోజులు
డబులింగ్ రేటు: 20 రోజుల నుండి 30 రోజుల మధ్య:
అండమాన్ ,నికోబార్  - 20.1 రోజులు
హర్యానా - 21 రోజులు
హిమాచల్ ప్రదేశ్ - 24.5 రోజులు
చండీగ ఢ్ - 25.4 రోజులు
అస్సాం - 25.8 రోజులు
ఉత్తరాఖండ్ - 26.6 రోజులు
లడఖ్  - 26.6 రోజులు
డబులింగ్ రేటు: 30 రోజుల కంటే ఎక్కువ:
ఒడిశా - 39.8 రోజులు
కేరళ - 72.2 రోజులు
గోవాలో కోవిడ్ -19 రోగులందరూ కోలుకుని ఆసుపత్రి నుండి డిశ్చార్జ్ అయ్యారు, ఇప్పుడు గోవాలో యాక్టివ్ కేసు ఏదీ లేదు. మూడు జిల్లాలు - మహే , కొడగ్గు  , పౌరి గర్హ్వాల్ లలో కూడా గత 28 రోజులలో తాజా కేసులు ఏవీ నమోదు కాలేదు. గత 14 రోజులలో 23 రాష్ట్రాలు , కేంద్రపాలిత ప్రాంతాలోని 59 అదనపు జిల్లాల నుంచి ఎలాంటి కొత్త కేసూ నమోదు కాలేదు. ఆరు కొత్త జిల్లాలు ఈ జాబితాలో చేరాయి. అవి:
రాజస్థాన్లోని దుంగార్పూర్ , పాలి
గుజరాత్లోని జామ్నగర్ , మోర్బి
గోవాలో ఉత్తర గోవా
త్రిపురలో గోమతి
దేశంలో కోవిడ్ -19 కు సంబంధించి మొత్తం 17,265 కేసులు నమోదయ్యాయి. 2547 మంది వ్యక్తులు, అంటే మొత్తం కేసులలో 14.75 శాతం కోలుకున్న తర్వాత ఆస్పత్రినుంచి డిశ్చార్జి అయ్యారు.కోవిడ్ -19 కారణంగా ఇప్పటివరకు మొత్తం 543 మంది మరణించారు.
కోవిడ్ -19 కి సంబంధించి తాజా , అధీకృత సమాచారం , దీనికి సంబంధించిన సాంకేతిక అంశాలు, మార్గదర్శకాలు, ఇతర సూచనల కోసం క్రమం తప్పకుండా గమనించండి : https://www.mohfw.gov.in/.
కోవిడ్ -19 కి సంబంధించి సాంకేతిక అంశాలపై తమ ప్రశ్నలను technicalquery.covid19[at]gov[dot]in ఈమెయిల్కు పంపవచ్చు. ఇతర ప్రశ్నలను ncov2019[at]gov[dot]in .కు పంపవచ్చు.
కోవిడ్ -19పై ఏవైనా ప్రశ్నలకు సమాధానాల కోసం కేంద్ర ఆరోగ్య,కుటుంబ సంక్షేమ మంత్రిత్వశాఖ హెల్ప్లైన్ నెంబర్ : +91-11-23978046 లేదా 1075  కు ఫోన్ చేయవచ్చు. కోవిడ్ -19 పై రాష్ట్రాలు, కేంద్ర పాలిత ప్రాంతాల హెల్ప్లైన్ ల జాబితా కోసం కింది లింక్ను గమనించవచ్చు.
https://www.mohfw.gov.in/pdf/coronvavirushelplinenumber.pdf .
పెట్రోలియం- సహజ వాయువుల మంత్రిత్వ శాఖ
బయోఫ్యూయల్స్ తాలూకు జాతీయ విధానం-2018 లో సవరణల కు ఆమోదం తెలిపిన మంత్రిమండలి
బయోఫ్యూయల్స్ తాలూకు జాతీయ విధానం-2018 లో సవరణల ను చేయడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
నూతన మరియు నవీకరణ యోగ్య శక్తి మంత్రిత్వ శాఖ ద్వారా 2009వ సంవత్సరం లో ప్రకటించినటువంటి బయోఫ్యూయల్స్ సంబంధి జాతీయ విధానం స్థానం లో ‘‘బయోఫ్యూయల్స్ తాలూకు జాతీయ విధానం-2018’’ ని పెట్రోలియమ్ మరియు సహజవాయువు మంత్రిత్వ శాఖ 2018 వ సంవత్సరం జూన్ 4వ తేదీ నాడు నోటిఫై చేసింది.
బయోఫ్యూయల్స్ రంగం లో చోటు చేసుకొన్న ప్రగతి ని దృష్టి లో పెట్టుకొని నేశనల్ బయోఫ్యూయల్ కోఆర్డినేషన్ కమిటి  యొక్క అనేక సమావేశాల లో బయోఫ్యూయల్ ఉత్పత్తి ని పెంచాలనే నిర్ణయాన్ని తీసుకోవడం జరిగింది. ఇదే విధం గా 2023వ సంవత్సరం ఏప్రిల్ 1వ తేదీ నాటి నుంచి దేశవ్యాప్తం గా 20 శాతం ఇథెనాల్ పాళ్లు ఉండేటటువంటి ఇథెనాల్ కలిపిన పెట్రోలు కోసం ముందంజ వేసే విషయమై స్థా యి సంఘం యొక్క సిఫార్సు లపైన కూడా నిర్ణయం తీసుకోవడమైంది. వాటిని పరిశీలించి బయోఫ్యూయల్స్ తాలూకు జాతీయ విధానం లో సవరణల ను చేస్తున్నారు.
బయోఫ్యూయల్స్ తాలూకు జాతీయ విధానం కోసం స్వీకారం తెలిపినటువంటి ముఖ్య సవరణ లు ఈ కింది విధం గా ఉన్నాయి:
i. బయోఫ్యూయల్స్ ఉత్పత్తి కి గాను అధిక ఫీడ్ స్టాక్స్ కు అనుమతిని ఇవ్వడం,
ii. పెట్రోలు లో 20 శాతం ఇథెనాల్ ను కలపాలి అనే లక్ష్యాన్ని ఇఎస్ వై 2030 కన్నా ముందు 2025-26 లోనే సాధించడం కోసం ముందంజ వేయడం,
iii. ‘మేక్ ఇన్ ఇండియా’ కార్యక్రమం లో భాగం గా ప్రత్యేక ఆర్థిక మండలాలు / ఎగుమతి ప్రధాన యూనిట్  స్ ద్వారా బయోఫ్యూయల్స్ ఉత్పత్తి ని ప్రోత్సహించడం,
iv. నేశనల్ బయోఫ్యూయల్ కోఆర్డినేషన్ కమిటి  లో కొత్త సభ్యుల ను జోడించడం,
v. ప్రత్యేక వ్యవహారాల లో బయోఫ్యూయల్స్ యొక్క ఎగుమతి కి అనుమతి ని ఇవ్వడం, మరియు
vi. నేశనల్ బయోఫ్యూయల్స్ కోఆర్డినేశన్ కమిటీ సమావేశాల లో తీసుకొన్న నిర్ణయాల కు అనుగుణం గా విధానం లో కొన్ని పదబంధాల ను తీసివేయడం / సవరించడం.
ఈ ప్రతిపాదన తో స్వదేశీ సాంకేతిక పరిజ్ఞానం అభివృద్ధి కి ఆకర్షణ పెరగడం తో పాటు సామర్థ్యం వృద్ధి చెందుతుంది. తద్ద్వారా ‘మేక్ ఇన్ ఇండియా’ ప్రచార ఉద్యమానికి మార్గం సుగమం అవుతుంది. తదనుగుణంగా మరిన్ని ఉపాధి అవకాశాలు ఏర్పడగలవు.
ఇప్పటి బయోఫ్యూయల్స్ సంబంధి జాతీయ విధానం 2018వ సంవత్సరం లో ఉనికి లోకి వచ్చింది. ఈ ప్రతిపాదిత సవరణ తో ‘మేక్ ఇన్ ఇండియా’ ప్రచార ఉద్యమానికి మార్గం సుగమం కాగలదు. ఇంకా, బయోఫ్యూయల్స్ ను అధిక స్థాయి లో ఉత్పత్తి చేయడం ద్వారా పెట్రోలియమ్ ఉత్పాదన ల దిగుమతి లో తగ్గింపు సాధ్యమవగలదు. బయోఫ్యూయల్స్ ను ఉత్పత్తి చేయడం కోసం అవసరమైన ఫీడ్ స్టాక్స్ ను అన్నిటికి అనుమతి ని ఇవ్వడం జరుగుతున్నది. ఈ చర్య వల్ల ‘ఆత్మనిర్భర్ భారత్’ కు ప్రోత్సాహం లభిస్తుంది. అంతే కాదు, భారతదేశం 2047వ సంవత్సరానికల్లా ‘శక్తి విషయం లో స్వతంత్రం’ గా నిలవాలన్న ప్రధాన మంత్రి దృష్టి కోణాని కి ఉత్తేజం అందగలదు.
ఆరోగ్య, కుటుంబ సంక్షేమ మంత్రిత్వ శాఖ
రాజస్థాన్ లో ఆశా కార్యకర్తలు: కోవిడ్ మీద పోరులో అంకితభావం
ఆశా కార్యకర్తలు, ఎ ఎన్ ఎం ల నిఘాలో 39 కోట్ల మందికి అవగాహన
రాజస్థాన్ లో కోవిడ్ సంక్షోభ సమయంలోనే పంట నూర్పిళ్ళు కూడా మొదలయ్యాయి. అందుకే ఆశా కార్యకర్తల్లో చాలామంది తమ కుటుంబీకులతో కలిసి పంట సంగతి కూడా చూసుకోవాల్సిన పరిస్థితి. కానీ ఈ ఏడాది కోవిడ్ కారణంగా వాళ్ళు సొంత పనులను మరిచిపోవాల్సి వచ్చింది. గోగి దేవిది కూడా అదే పరిస్థితి. అయినా సరే ఆమె ఆశా కార్యకర్తగా పనిచేయటానికే తన సమయాన్ని కేటాయించింది. ఒక సామాజిక కార్యకర్తగా స్థానిక ప్రజలతో మమేకమై ఆరోగ్య కార్యకలాపాలలో మునిగి తేలింది.
కోవిడ్ సంబంధ కార్యక్రమాలలో, మరీ ముఖ్యంగా ఆ వ్యాధి నియంత్రణలో ఆమె అందించిన సేవలను అక్కడి గ్రామ పంచాయితీ ప్రధాన్ ప్రత్యేకంగా అభినందించే స్థాయిలో సాగాయి. ఈ ఘటన ఆమె పని పట్ల ఆమె కుటుంబ సభ్యుల అభిప్రాయాన్ని కూడా ఎంతో ఉన్నతంగా భావించేలా చేసింది. అంతా ఆమెను అభినందించటం మొదలుపెట్టారు. తన సేవను గుర్తించి తన చుట్టూ ఉన్నవాళ్లంతా తనను అభినందించటం గోగిదేవికి మరింత స్ఫూర్తినిచ్చి అంకితభావంతో, అవిశ్రాంతంగా ముందడుగు వేసేలా చేసింది.
ఈ ఏడాది మార్చి నెల తొలిరోజుల్లో రాష్ట్రంలో మొదటి కోవిడ్ కేసు జైపూర్ లో నమోదు కాగానే ఆశా కార్యకర్తల కీలకపాత్రను అక్కడి ప్రభుత్వం గుర్తించింది. మార్చి 8న మొత్తం రాజస్థాన్ లోని మొత్తం 9876 గ్రామపంచాయితీలూ ప్రత్యేక గ్రామ సభ నిర్వహించాయి. అక్కడ ఆశా కార్యకర్తలు కోవిడ్ వ్యాప్తి గురించి, ముందు జాగ్రత్తల గురించి, నివారణ మార్గాల గురించి వివరించారు. అప్పటికే వాళ్ళు ప్రజా కార్యక్రమాలలో పనిచేయటానికి తగిన శిక్షణ పొంది ఉన్నారు. ఈ తొలి వ్యూహాత్మక కృషి ఫలితంగా తమ పరిధిలో ప్రచారానికి, అవగాహన కార్యక్రమాలకు గ్రామ పంచాయితీ ప్రతినిధుల మద్దతు పొందగలిగారు. ఎలాంటి ఇబ్బందులూ లేకుండా ముందంజ వేయటానికి సానుకూల వాతావరణం ఏర్పడింది.
రాష్ట్ర ప్రభుత్వపు ఆక్సిలరీ నర్స్ మిడ్ వైఫరీ  ల సహకారంతో ఆశా కార్యకర్తలు అందించిన సేవలు ఎనిమిది కోట్ల ఇళ్లలోని 39 కోట్ల మందిని చేరుకొని చురుకైన నిఘా ద్వారా సమాచార సేకరణకు ఎంతగానో ఉపయోగపడ్డాయి. ఇలా సాగుతుండగా ఒకవైపు కోవిడ్ లక్షణాలున్నవారిని సకాలంలో గుర్తిస్తూనే మరోవైపు గర్భిణుల, శిశువుల ఆరోగ్య రక్షణకు కూడా ప్రాధాన్యమిచ్చారు. అంబులెన్స్ లు అందుబాటులో లేని చోట రవాణా సౌకర్యం కల్పించటంలో కూడా తమవంతు పాత్ర పోషించారు.
గోగి దేవి లాంటి అనేకమంది ఆశా కార్యకర్తలు కోవిడ్ లక్షణాలు తెలియజెప్పి, జాగ్రత్తల పట్ల అవగాహన కల్పించటంలో కీలక పాత్ర పోషించారు. వ్యాధి నియంత్రణలో ఇది ఎంతగానో ఉపయోగపడింది. స్థానికంగా వాళ్ళ పట్ల ఉన్న నమ్మకాన్ని, అక్కడి సామాజిక అంశాలపట్ల వారికున్న అవగాహనను ఇందుకు పెట్టుబడిగా ఉపయోగించుకున్నారు. కోవిడ్ నివారణలో ప్రభుత్వ కృషికి ఆశాలు ప్రజల మద్దతు కూడగట్టగలిగారు.
రాజస్థాన్ దృశ్యాలు: కోవిడ్ మీద పోరులో ఆశా కార్యకర్తలు
నౌకారవాణా మంత్రిత్వ శాఖ
కర్ణాటక, తమిళనాడులో పర్యాటక-ఆర్థిక వ్యవస్థను బలోపేతం చేయనున్న సాగరమాల కార్యక్రమం
తమిళనాడు, కర్ణాటకకు 4 చొప్పున మొత్తం 8 తేలియాడే జెట్టీ ప్రాజెక్టులు మంజూరు
ఈ 4 ప్రాజెక్టులతో కలిపి కర్ణాటకకు ఇప్పటివరకు 11 తేలియాడే జెట్టీ ప్రాజెక్టులు మంజూరు
దేశ సామాజిక-ఆర్థిక & వాతావరణ హిత నియంత్రణలను బలోపేతం చేయడానికి సాగరమాల కార్యక్రమం ద్వారా, కేంద్ర ఓడరేవులు, నౌకారవాణా, జలమార్గాల మంత్రిత్వ శాఖ అనేక సంస్కరణలు, చర్యలు తీసుకొచ్చింది. సాంప్రదాయ స్థిర జెట్టీలతో పోలిస్తే అనేక ఎక్కువ ప్రయోజనాలను అందించే తేలియాడే జెట్టీల వంటి వినూత్న ఆవిష్కరణను ప్రోత్సహించడం, అభివృద్ధి చేయడం మంత్రిత్వ శాఖ చేపట్టిన ముఖ్య కార్యక్రమాల్లో ఒకటి. ఈ తేలియాడే జెట్టీలు పర్యావరణ అనుకూలమైనది, ఎక్కువ కాలం మన్నుతాయి. వీటిని ముందే నిర్మించి తర్వాత నీటిపై ఏర్పాటు చేసుకోవచ్చు.
సాగరమాల కార్యక్రమం కింద, మంత్రిత్వ శాఖ మరో 4 ప్రాజెక్టులకు సూత్రప్రాయంగా ఆమోదం తెలిపింది. దీంతో, కర్ణాటకలో తేలియాడే జెట్టీ ప్రాజెక్టుల సంఖ్య 11కు చేరుకుంది. ఈ ప్రాజెక్టులు ప్రధానంగా గురుపుర నది, నేత్రావతి నదిపై ఏర్పాటు చేశారు, పర్యాటక ప్రయోజనాల కోసం ఉపయోగిస్తున్నారు. తన్నీర్ బావి చర్చి, బంగ్రా కులూరు, కులూరు వంతెన, జప్పిన మొగరు NH వంతెన ప్రాంతాల్లో ఇతర ప్రాజెక్టులు ఉన్నాయి.
తమిళనాడులోనూ 4 తేలియాడే జెట్టీ ప్రాజెక్టులకు మంత్రిత్వ శాఖ సూత్రప్రాయంగా ఆమోదం తెలిపింది. భారతదేశ ప్రసిద్ధ ఆధ్యాత్మిక ప్రదేశం రామేశ్వరంలోని అగ్ని తీర్థం, విల్లూంది తీర్థం వద్ద ఈ ప్రాజెక్టులు ఉన్నాయి. వీటికి అదనంగా, కడలూర్, కన్యాకుమారి వంటి ప్రఖ్యాత పర్యాటక ప్రదేశాల్లోని ప్రాజెక్టులు పర్యాటకులకు ఉపయోగపడతాయి.
పర్యాటకులకు సురక్షితమైన, ఇబ్బందులు లేని రవాణాను అందించడంలో ఈ ప్రాజెక్టులు సాయపడతాయి. తీర ప్రాంత ప్రజల అభివృద్ధికి దోహదపడతాయి.
కేంద్ర ఓడరేవులు, నౌకారవాణా, జలమార్గాల శాఖ మంత్రి శ్రీ శర్వానంద సోనోవాల్ ఈ సందర్భంగా సంతోషం వ్యక్తం చేశారు. 'అభివృద్ధి చెందిన భారతదేశాన్ని నిర్మించేందుకు అవసరమైన బలమైన అనుసంధాన్ని అందించడం కోసం మన గౌరవనీయ ప్రధానమంత్రి అధిక ప్రాధాన్యత ఇస్తున్నారు. కర్ణాటక, తమిళనాడులోని తీర ప్రాంతాల సామాజిక-ఆర్థిక అభివృద్ధికి పెద్ద ప్రోత్సాహంగా ఈ జెట్టీల ఏర్పాటు నిలుస్తుంది, స్థానిక జనాభాకు మరిన్ని ఉపాధి అవకాశాలను తీసుకొస్తుంది. జల సంబంధిత పర్యాటకం, ప్రాంతీయ వాణిజ్యానికి కొత్త మార్గాలను సృష్టిస్తుంది'.
గిరిజన వ్యవహారాల మంత్రిత్వ శాఖ
ఆది బజార్ - గుజరాత్, నర్మదా జిల్లాలోని కేవడియా, ఏక్తా నగర్లోని ఐక్యతా స్థూపం వద్ద గిరిజన సంస్కృతి, వంటకాల స్పూర్తి వేడుక
ఈ 11 రోజుల వేడుకలో దేశవ్యాప్తంగా 10 రాష్ట్రాలకు చెందిన గిరిజన హస్తకళలు, కళ, పెయింటింగ్లు, వస్త్రాలు, ఆభరణాల ప్రదర్శన, అమ్మకాలు
గిరిజిన సంస్కృతి, వంటకాల స్ఫూర్తి వేడుక అయిన ఆది బజార్ల శ్రేణిలో భాగంగా గుజరాత్, నర్మదా జిల్లాలోని కేవడియా, ఏక్తా నగర్లోని ఐక్యతా స్థూపం వద్ద 26 మార్చి 2022న మరొక కార్యక్రమాన్ని ప్రారంభించారు. గిరిజన వ్యవహారాల మంత్రిత్వ శాఖ పరిధిలోని ట్రైఫెడ్ నిర్వహిస్తున్న ఈ 11 రోజుల ప్రదర్శన 26 మార్చిన ప్రారంభమై 5 ఏప్రిల్ వరకు కొనసాగుతుంది. ఈ కార్యక్రమాన్ని గుజరాత్ రాష్ట్ర , ఉన్నత, సాంకేతిక విద్య, శాసన, పార్లమెంటరీ వ్యవహారాల సహాయ మంత్రి మన్సుఖ్భాయ్ దిండోర్, ట్రైఫెడ్ చైర్మన్ శ్రీ రామ్ సింన్హ్ రాత్వా, ఇతర ప్రముఖల సమక్షంలో రాష్ట్ర గిరిజనాభివృద్ధి, ఆరోగ్యం, కుటుంబ సంక్షేమం, వైద్య విద్య మంత్రి శ్రీమతి నిమిషాబెన్ సుతార్ ప్రారంభించారు.
ప్రతిష్ఠాత్మకమైన చిహ్నమైన ఐక్యతా స్థూపం వద్ద నిర్వహిస్తున్న ఈ 11 రోజుల ప్రదర్శనలో సేంద్రీయ ఉత్పత్తులు, హస్త కళలతో కూడిన 11 దుకాణాలు దేశంలోని 10 రాష్ట్రాలకు ప్రాతినిధ్యం వహిస్తాయి. ఈ సందర్భంగా మాట్లాడుతూ, భారత తొలి డిప్యూటీ ప్రధాన మంత్రి భారతరత్న సర్దార్ వల్లభాయ్ పటేల్ ప్రాథమికంగా చేసిన కారణంగానే నేడు భారత్ ఐక్యదేశంగా ఉనికిలో ఉందని పేర్కొన్నారు. కనుక, దేశం ఐక్యతతో, అందరినీ కలుపుకుపోయేలా ఉండాలన్నది ఆయన ప్రధాన ఆకాంక్షలలో ఒకటి. సర్దార్ పటేల్ అవలంబించి, సమర్ధించిన జాతీయ, ఆధ్యాత్మిక, సాంస్కృతిక విలువలకు ప్రపంచంలోనే అత్యంత ఎత్తైన ఈ ప్రతిష్ఠాత్మక స్మారక చిహ్నం నిదర్శనం. పైగా ప్రాథమికంగా ఇది గిరిజన ప్రాంతం. గిరిజన జీవితం, సంస్కృతి, సంప్రదాయాల ఉత్సవమైన ఆదిబజార్ గిరిజనలు అధికంగా ఉన్న ఈ ప్రాంతం జరగడం ఎంతో ఆనంద దాయకంగా ఉంది. ఇది సర్వతోముఖాభివృద్ధికి దారి తీస్తుందని ఆశిస్తూ, వారికి శుభాశీస్సులు తెలియచేస్తున్నాను.
భారతదేశంలో గిరిజనుల ఉపాధిని పెంచడంలో ట్రైఫెడ్ తన కృషిని తీవ్రవతరం చేయడాన్ని కొనసాగించడం హర్షణీయం. దేశవ్యాప్తంగా ఉన్న గిరిజన సంస్కృతి మరింతమందికి తెలిసేందుకు ఆది బజార్ తోడ్పడుతుంది. ఈ ప్రాంతం అంతర్జాతీయ పర్యాటకులకు ఆకర్షణ కేంద్రంగా రద్దీతో ఉండడం ఈ కార్యక్రమ విజయానికి తోడ్పడుతుందని, ప్రారంభోత్సవ సందర్భంగా ట్రైఫెడ్ చైర్మన్ రామ్ సిన్హ్ రాథ్వా అభిప్రాయపడ్డారు.
ఈ 11 రోజుల ఉత్సవంలో దేశంలోని 10 రాష్ట్రాలకు చెందిన గిరిజన హస్తకళలలు, కళలు, పెయింటింగ్లు, వస్త్రాలు, ఆభరణాలతో కూడిన ప్రదర్శన, విక్రయ కేంద్రాలు ఉంటాయి.
మరొక ఆది బజార్ను ఒడిషాలోని రూర్కేలాలోని సెయిల్ ఎగ్జిబిషన్ గ్రౌండ్లో 30 మార్చి నుంచి 8 ఏప్రిల్ 2022వరకు నిర్వహించనున్నారు. గిరిజన జీవనంలోని ప్రాథమిక సంప్రదాయాలు, శైలులకు ప్రాతినిధ్యం వహించే ఈ ఆది బజార్లు, ప్రధానంగా గత రెండేళ్ళలో భారీ ప్రభావితమైన వెనుకబడిన గిరిజనుల ఉపాధులను, మెరుగుపరిచేందుకు ట్రైఫెడ్ చేస్తున్న కృషిలో భాగం. ఈ ఆదిబజార్లు ఈ సామాజిక వర్గాల ఆర్థిక సంక్షేమానికి తోడ్పడడమే కాక వారిని ప్రధాన స్రవంతి అభివృద్దికి చేరువ చేసే చొరవ.